CELEX: 62014CN0379
Language: sl
Date: 2014-08-07 00:00:00
Title: Zadeva C-379/14: Predlog za sprejetje predhodne odločbe, ki ga je vložilo Gerechtshof Den Haag (Nizozemska) 7. avgusta 2014 – TOP Logistics BV, Van Caem International BV proti Bacardi & Co. Ltd, Bacardi International Ltd

3.11.2014   
            
            
               SL
            
            
               Uradni list Evropske unije
            
            
               C 388/2
            
         Predlog za sprejetje predhodne odločbe, ki ga je vložilo Gerechtshof Den Haag (Nizozemska) 7. avgusta 2014 – TOP Logistics BV, Van Caem International BV proti Bacardi & Co. Ltd, Bacardi International Ltd
   (Zadeva C-379/14)
   2014/C 388/02
   Jezik postopka: nizozemščina
   
      Predložitveno sodišče
   
   Gerechtshof Den Haag
   
      Stranke v postopku v glavni stvari
   
   
      Pritožnici: TOP Logistics BV, Van Caem International BV
   
      Nasprotni stranki v postopku s pritožbo: Bacardi & Co. Ltd, Bacardi International Ltd
   
      Vprašanji za predhodno odločanje
   
   
               1
            
            
               Ali je treba blago, ki izvira iz ozemlja zunaj EGP in je bilo v okoliščinah, kot so te v obravnavani zadevi, po tem, ko je bilo (ne s strani imetnika znamke in brez njegovega soglasja) pripeljano na ozemlje EGP, v državi članici Evropske unije dano v carinski postopek zunanjega tranzita ali carinskega skladiščenja (v smislu Carinskega zakonika Skupnosti: Uredba [EGS] št. 2913/92 (1) [stara] in Uredba [ES] št. 450/2008 (2)) in končno pod režim odloga plačila trošarine, šteti za uvoženo v smislu člena 5(3)(c) Direktive 89/104/EGS (3) (sedaj Direktive 2008/95/ES (4)), tako da je podana „uporaba (znaka) v gospodarskem prometu“, ki jo lahko imetnik znamke v skladu s členom 5(1) navedene direktive prepove?
            
         
               2
            
            
               Če je odgovor na prvo vprašanje pritrdilen: bi moralo potem veljati, da v okoliščinah, kot so te v obravnavani zadevi, zgolj obstoj takega blaga v državi članici (ki je v tej državi članici dano pod režim odloga plačila trošarine) ne posega ali ne more poseči v funkcije znamke, tako da imetnik znamke, ki se v navedeni državi članici sklicuje na nacionalne pravice iz znamke, ne more ugovarjati temu obstoju?
            
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).
   
      (2)  Uredba (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) (UL L 145, str. 1).
   
      (3)  Prva Direktiva Sveta z dne 21. decembra 1988 o približevanju zakonodaje držav članic v zvezi z blagovnimi znamkami (UL, posebna izdaja v slovenščini, poglavje 17, zvezek 1, str. 92).
   
      (4)  Direktiva 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami (UL L 299, str. 25).